hotchpotch/miracl-hf-unified huggingface dataset:
అనంత్
పుణ్యమూర్తుల అనంత్ ఒక ప్రముఖ సినీ నటుడు. 500 కి పైగా సినిమాలలో నటించాడు. అనంత్ ప్రముఖ హాస్యనటుడు రాజబాబు తమ్ముడు. ఇతని అన్న పుణ్యమూర్తుల చిట్టిబాబు కూడా సినీ నటుడే. రాజబాబు సోదరులు తొమ్మిది మందిలో అనంత్ ఆఖరి వాడు.
అనంత్ కాకినాడ దగ్గర ఇంజరంలో జన్మించాడు. తరువాత అతని కుటుంబం రాజమండ్రికి వెళ్ళారు. తొమ్మిదో తరగతి దాకా అక్కడే చదివాడు. తరువాత చదువు హైదరాబాదులో సాగింది. అక్కడే బీ.కాం చదివాడు. గ్రాడ్యుయేషన్ తర్వాత నాగార్జున స్టీల్స్ లో కొద్ది కాలం పనిచేశాడు. ఆయనకు ఒక అబ్బాయి శ్రీసత్య సాయి నాగేంద్ర బాబు. అమెరికాలో విద్యనభ్యసించాడు.
మొదట్లో టీవీ సీరియళ్ళలో నటుడిగా తన ప్రస్థానం ప్రారంభించాడు. "అనగనగా ఒక శోభ" అనే సీరియల్ లో మొదటి సారిగా నటించాడు. ఈ సీరియల్ కు ధర్మవరపు సుబ్రహ్మణ్యం సంభాషణలు రాశాడు. పరమానందయ్య శిష్యుల కథ సీరియల్ కు గాను నంది అవార్డు లభించింది. నారీ నారీ నడుమ మురారి తో సినిమాల్లో ప్రవేశించాడు.
యవుజ్ సుల్తాన్ సెలిం బ్రిడ్జి
యవుజ్ సుల్తాన్ సెలిం బ్రిడ్జి (Yavuz Sultan Selim Bridge) అనేది ఇస్తాంబుల్, టర్కీ లో ఇప్పటికే ఉన్న రెండు వంతెనల యొక్క బొస్పొరస్, నార్త్ మీదుగా రైలు మరియు మోటారు వాహనాల రవాణా కొరకు ఉన్న ఒక వంతెన. దీనికి మొదట్లో మూడవ బొస్పొరస్ బ్రిడ్జి అని పేరు పెట్టబడినది (మొదటి బొస్పొరస్ బ్రిడ్జి పేరు బొస్పొరస్ బ్రిడ్జి మరియు రెండవ బొస్పొరస్ బ్రిడ్జి పేరు ఫతిహ్ సుల్తాన్ మెహ్మెత్ బ్రిడ్జి). ఇది సుమారు 5 కిలోమీటర్ల (3.1 మైళ్లు) దూరమున బొస్పొరస్ బ్రిడ్జి కి ఉత్తరాన ఉంటుంది.
అక్కలరెడ్డిపల్లి
అక్కలరెడ్డిపల్లి ప్రకాశం జిల్లా, గిద్దలూరు మండలానికి చెందిన గ్రామము.
జాన దుర్గా మల్లికార్జునరావు
జాన దుర్గా మల్లికార్జునరావు బాల అవధానిగా, యువ అవధానిగా ప్రసిద్ధుడు. తన 18వ యేటనే సంపూర్ణ శతావధానాన్ని చేశాడు.
ఇతడు 1979, జూన్ 19వ తేదీన తూర్పుగోదావరి జిల్లా, అంబాజీపేట మండలం, ముక్కామల గ్రామంలో వేంకట సత్యవతి, సత్యనారాయణస్వామి దంపతులకు జన్మించాడు. ఇతడు ముక్కామలలోని కళావెంకటరావు జిల్లాపరిషత్తు ఉన్నతపాఠశాలలో ఎస్.ఎస్.సి. వరకు చదువుకున్నాడు. తరువాత సార్వత్రిక విశ్వవిద్యాలయం నుండి చరిత్ర, అర్థశాస్త్రం, తెలుగు అభిమానవిషయాలుగా బి.ఎ. ప్రథమశ్రేణిలో ఉత్తీర్ణుడైనాడు. తరువాత ఉస్మానియావిశ్వవిద్యాలయం నుండి దూరవిద్య ద్వారా తెలుగు భాషాసాహిత్యాలు అధ్యయనం చేసి ఎం.ఎ. డిగ్రీ సంపాదించాడు. ఎస్.ఎస్.సి. పరీక్ష పాసైన తరువాత మోడేకుర్రు ఓరియంటల్ పాఠశాలలో చదివాడు. పిదప 1995లో రాజమండ్రిలోని గౌతమీ విద్యాపీఠంలో చేరి సంస్కృతాంధ్ర కావ్య నాటక సాహిత్యాన్ని అధ్యయనం చేశాడు. కందుకూరి భాస్కరశాస్త్రి, లంక నరసింహశాస్త్రి, ద్వా.నా.శాస్త్రి ఇతని గురువులు.
ఇతడు 13వ యేటనే 1993లో అమలాపురం లోని కామాక్షి పీఠంలో కంచికామకోటి పీఠాధిపతి చంద్రశేఖర సరస్వతి శతజయంతి సందర్భంగా మొట్టమొదటి సారి అష్టావధానం చేశాడు.ఇతడు ఇప్పటి వరకు 180కి పైగా అష్టావధానాలు, ఒక అర్థశతావధానము, ఒక సంపూర్ణ శతావధానమును ప్రదర్శించాడు. ఇతడు అమలాపురం, కాకినాడ, రాజమండ్రి, ఏలూరు, భీమవరం, విజయవాడ, గుంటూరు, నెల్లూరు, తిరుపతి, అనంతపురం, హిందూపురం, కర్నూలు, నంద్యాల, కడప, విశాఖపట్నం, విజయనగరం, శ్రీకాకుళం, వరంగల్లు, భద్రాచలం, హైదరాబాదు, బెంగుళూరు, బళ్ళారి, హొస్పేట, బొంబాయి, మద్రాసు, న్యూఢిల్లీలలో అవధానాలను నిర్వహించాడు. ఇతని అవధానాలలో సమస్య, దత్తపది, వర్ణన, ఆశువు, వారగణనం, వ్యస్తాక్షరి, న్యస్తాక్షరి, పురాణపఠనం, ఘంటానాదం వంటి అంశాలు ఉన్నాయి.
అగ్‌మెంటెడ్ రియాలిటీ
అగ్‌మెంటెడ్ రియాలిటీ (Augmented reality) అనేది ఒక భౌతిక, వాస్తవ ప్రపంచ పర్యావరణం యొక్క ఒక ప్రత్యక్షప్రసార దర్శకత్వం లేదా పరోక్ష వీక్షణ సాంకేతికత, దీని అంశాలు ధ్వని, వీడియో, గ్రాఫిక్స్ లేదా జిపిఎస్ డేటా వంటి కంప్యూటర్-జెనరేటెడ్ సెన్సారి ఇన్‌పుట్ ద్వారా అభివృద్ధిచేయబడతాయి (లేదా అనుబంధితమైవుంటాయి).
మెడిటటెడ్ రియాలిటీ అనే సాంకేతికత ద్వారా మనిషి చూసే దృశ్యంలో ఊహాత్మక వస్తువులను ప్రవేశపెట్టినట్లు మరియు ఉన్న దృశ్యంలో వస్తువులను తొలగించినట్టు చూపెట్టవచ్చు. ఇది ఒక కంప్యూటర్ సిస్టం ద్వారా నిరంతరం జరిగే ప్రక్రియ. దీని ఫలితంగా మనిషి చూసే దృశ్యాన్ని వేరే దృష్టికోణంలో చూడగలిగే అవకాశాన్ని ఇది మనకి అందిస్తుంది.
దీనికి భిన్నంగా, వర్చ్యువల్ రియాలిటీ సాంకేతికతో మనిషి చూసే వాస్తవ దృశ్యాన్ని పూర్తిగా కంప్యూటర్ ద్వారా కల్పిత దృశ్యంతో భర్తీ చేస్తుంది.
వివరంగా చెప్పాలంటే, అగ్‌మెంటేషాన్ అనేది, మన చుట్టూ ప్రత్యక్షం చేసే వాస్తవ దృశ్యాల్లో కల్పిత వస్తువులను కంప్యూటర్ సహాయంతో ఇమడింపచేసి చూపే నిరంతర ప్రక్రియ. ఉదాహరణకు మనము రోడ్డు మీద వెళ్తున్నప్పుడు మన స్మార్ట్ ఫోన్ ద్వారా ఆ రోడ్డు మీద మనం టీ.వీ లో చూసే కార్టూన్లు మన ముందు రోడ్డు మీద నడుస్తున్నట్లు చూడవచ్చు. ఈ రోడ్డు అనే వాస్తవంలో కార్టూన్ అనే కల్పితాన్ని ఇమిడేలా చేయటమే అగ్‌మెంటెడ్ రియాలిటీ సాంకేతికత.
దీని ద్వారా మనము వేరే ప్రదేశంలో జరుగుతున్నా వాస్తవ దృశ్యాన్ని కూడా మన కళ్ళముందు జరుగుతునట్టు చూపెట్టవచ్చు. ఉదాహరణకు, విశ్వంలో జరుగుతున్నాఅనేక మార్పులను మన ముందు కదులుతున్నట్లు చూడవచ్చు.
ఈ సాంకేతికతను వినోదానికి మాత్రమే కాకుండా మరెన్నో కీలక సేవలకు ఉపయోగపడుతుంది. ఉదాహరణకు నిర్మాణ రంగంలో పనిచేసే కార్మికులకు ఇచ్చే "A.R హెల్మెట్" నిర్మాణం చేపట్టే బిల్డింగ్ గురించి ప్రత్యక్ష సమాచారం అందిస్తుంది. ఇది అక్కడ పనిచేసే వారికీ ఉపయోగపడుతుంది.
రాఘవ లారెన్స్
రాఘవ లారెన్స్ (జననం: 1976 అక్టోబరు 29) ఒక ప్రముఖ నృత్య దర్శకుడు, సినీ నటుడు, దర్శకుడు, సంగీత దర్శకుడు. 1993 లో నృత్యదర్శకుడిగా సినీ పరిశ్రమలో ప్రవేశించాడు. తరువాత నటుడిగా అవకాశాలు వెతుక్కున్నాడు. 1998 లో మొదటి సారిగా ఓ తెలుగు సినిమాలో నటించాడు. 2001 లో లారెన్స్ ను తన పేరులో చేర్చుకుని తమిళంలో ప్రముఖ నటులతో కలిసి పనిచేశాడు. 2006 లో తెలుగులో వచ్చిన స్టైల్ అనే సినిమాతో దర్శకుడిగా పేరు సంపాదించాడు. నృత్య దర్శకుడిగా 4 ఫిలిం ఫేర్ అవార్డులు, 3 నంది పురస్కారాలు సాధించాడు. 2015 లో భారత మాజీ రాష్ట్రపతి అబ్దుల్ కలాం మరణించిన తరువాత ఆయన పేరుతో ఒక సేవా సంస్థను ఏర్పాటు చేసి అందుకు కోటి రూపాయలు విరాళంగా ఇచ్చాడు.
రాఘవకు చిన్నప్పుడే మెదడులో ఉండటంతో బడికి పెద్దగా వెళ్ళలేదు.
అతని తల్లి రాఘవేంద్రస్వామి ఆలయాన్ని సందర్శించిన తర్వాత అతని అనారోగ్యం నయమయ్యింది. దాంతో లారెన్స్ తన ఆరోగ్యం కుదుటపడటానికి కారణం రాఘవేంద్ర స్వామేనని బలంగా విశ్వసించాడు. రాఘవేంద్ర స్వామి భక్తుడిగా మారి ఆ పేరును తన పేరుగా మార్చుకున్నాడు. ఆవడి-అంబత్తూర్ మార్గంలో ఉన్న తిరుమల్లైవయల్ అనే ప్రాంతంలో రాఘవేంద్ర స్వామి బృందావనం ఆలయాన్ని నిర్మించాడు. ఈ ఆలయం 2010, జనవరి 1 న ప్రారంభమైంది.
లారెన్స్ మొదట తమిళ ఫైట్ మాస్టర్ సూపర్ సుబ్బరాయన్ కి కార్ క్లీనర్ గా పనిచేసేవారు. డాన్సుల్లో ఇతడి ప్రతిభ గుర్తించిన రజినీకాంత్ డాన్సర్స్ యూనియన్ లో చేరటానికి సహాయం చేసారు. ఆ తరువాత చిరంజీవి తన సినిమా హిట్లర్ లో కొరియోగ్రాఫర్ గా అవకాశం ఇచ్చారు. తన పనితనానికి మెచ్చిన చిరంజీవి, రాబోయే సినిమా మాస్టర్ కి కూడా అవకాశం ఇచ్చారు.
లారెన్స్ మొదటగా 1991 లో వచ్చిన దొంగా పోలీస్ సినిమాలో ఒక పాటలో ప్రభుదేవాతో పాటు కనిపించారు. దర్శకుడు శంకర్ తీసిన జెంటిల్ మన్ సినిమాలో "చికుబుకు చికుబుకు రైలే" పాటలో ప్రభుదేవా వెనకాల ఉన్న డాన్సర్స్ లో ఒకరుగా కనిపించారు. దీనితో పాటు ముఠా మేస్త్రి, రక్షణ, అల్లరి ప్రియుడు సినిమాల్లో పాటల్లో కూడా కనిపించారు. నిర్మాత టీ.వీ.డీ.ప్రసాద్ లారెన్స్ కు "స్పీడ్ డాన్సర్" అనే సినిమాలో హీరోగా అవకాశం ఇచ్చారు, కానీ ఆ సినిమా పరాజయం పాలైంది. ఆ తరువాత మరో రెండు సినిమాల్లో కూడా హీరోగా నటించారు కానీ అవి కూడా విజయం సాధించలేదు. ఆ తరువాత దర్శకుడు కె.బాలచందర్ తన 100వ సినిమా "పార్థాలే పరవశం"లో అవకాశం ఇచ్చారు. ఈ సినిమా మంచి విజయం సాధించింది. ఆ తరువాత హారర్ ముని చిత్ర సిరీస్ తో దర్శకుడుగా కూడా మంచి పేరు సంపాదించుకున్నారు.
ప్రస్తుతం ముని- 4 చిత్ర షూటింగ్ లో బిజీగా ఉన్నారు.
లారెన్స్ ఎన్నో సామాజిక కార్యక్రమాలు చేపట్టారు. ఎంతో మంది పిల్లలకు గుండె చికిత్స తన ఫౌండేషన్ తరపున చేయించారు మరియు ఎంతో మంది అనాథలకు ఆశ్రయం కలిపించారు.
శశి ప్రీతమ్
శశి ప్రీతమ్ ఒక ప్రముఖ సినీ సంగీత దర్శకుడు, గాయకుడు మరియు గీత రచయిత. 1996లో విడుదలైన గులాబి సినిమాతో చిత్ర పరిశ్రమకు పరిచయమయ్యాడు. ఈ సినిమా సంగీతపరంగా మంచి విజయం సాధించింది.
21 తెలుగు సినిమాలకు, 6 హిందీ సినిమాలకు సంగీతాన్నందించాడు. సినిమాలతో పాటు వీడియో డాక్యుమెంటరీలు, ప్రకటనల కోసం జింగిల్స్ రూపొందించాడు. ఆర్థికంగా వెనుకబడ్డవారి కష్టాల నేపథ్యంగా హోప్ విండోస్ అనే ఆల్బం రూపొందించాడు.
జనతా గ్యారేజ్
జనతా గ్యారేజ్ 2016 సెప్టెంబరు 1 న విడుదలైన తెలుగు చిత్రము.
సత్యం (మోహన్‌లాల్‌) ఓ మెకానిక్‌. తమ్ముడు (రెహమాన్‌)తో పాటు హైదరాబాద్‌లో ఓ గ్యారేజ్‌ నడుపుతుంటాడు. దాని పేరే '‘జనతా గ్యారేజ్‌ '. అక్కడికి సమస్య అంటూ ఎవరొచ్చినా దానికి పరిష్కారం చూపిస్తుంటారు. దాంతో సత్యంకి శత్రువులు పెరుగుతారు. వాళ్లు చేసిన దాడిలో తమ్ముడ్ని కోల్పోతాడు. తమ్ముడు కొడుకు ఆనంద్‌ (ఎన్టీఆర్‌)ని మాత్రం చిన్నప్పుడే ఈ జనతా గ్యారేజ్‌కి దూరంగా పెంచడానికి మేనమామ (సురేష్‌)కి ఇచ్చి ముంబై పంపించేస్తాడు. ఆనంద్‌కి అసలు తనకంటూ ఓ కుటుంబం ఉందని కూడా తెలియకుండా పెంచుతాడు మేనమామ. 
ఆనంద్‌కి ప్రకృతి అంటే ఇష్టం. చిన్న మొక్కకి హాని జరిగినా తట్టుకోలేడు. అందుకోసం ఎంతమందినైనా ఎదిరిస్తాడు. తనకీ ముంబైలో శత్రువులు పెరుగుతారు. కొన్ని కారణాల వల్ల ఆనంద్‌ తొలిసారి హైదరాబాద్‌ రావాల్సి వస్తుంది. ఇక్కడికి వచ్చాక సత్యంని కలుస్తాడు. దానికి కారణం ఏమిటి? సత్యం తన పెదనాన్న అని ఆనంద్‌కు తెలిసిందా? లేదా? జనతా గ్యారేజ్‌కి ఆనంద్‌ అవసరం ఏమొచ్చింది? ఇలాంటి విషయాలన్నీ కథలో కొనసాగుతాయి.
ప్రత్యూష
ప్రత్యూష (1981 ఆగస్టు 29 – 2002 ఫిబ్రవరి 23) ఒక సినీ నటి. ఎక్కువగా తెలుగు, తమిళ సినిమాల్లో నటించింది. రాయుడు, శ్రీరాములయ్య, సముద్రం, కలుసుకోవాలని మొదలైన సినిమాల్లో నటించింది.
ఆమె తన స్నేహితుడు సిద్ధార్థ రెడ్డి కలిసి కోకోకోలాలో విషం కలుపుకుని తాగి ఆత్మహత్యా ప్రయత్నం చేశారు. చికిత్స పొందుతూ ఆమె మరణించింది. సిద్దార్థ రెడ్డి మాత్రం బతికాడు. ఈ వార్త అన్ని ప్రముఖ దినపత్రికల్లో ప్రముఖంగా ప్రచురించబడింది.
ప్రత్యూష నల్గొండ జిల్లా, భువనగిరిలో ఓ మధ్యతరగతి కుటుంబంలో జన్మించింది. తండ్రి ఆమె చిన్నప్పుడే మరణించాడు. ఉత్తమ స్మైల్ విభాగంలో అవార్డును పొందింది. 17 ఏళ్ళ వయసులో సినీ పరిశ్రమలో ప్రవేశించింది. ఆమె తల్లి సరోజినీ దేవి ఒక ప్రభుత్వ పాఠశాల ఉపాధ్యాయురాలు. ఆమె సోదరుడు ప్రణీత్ చంద్ర సినిమాల్లో హీరోగా ప్రయత్నిస్తున్నాడు.
ప్రత్యూష 2002 ఫిబ్రవరి 23 న తమ వివాహాన్ని పెద్దలు అంగీకరించడం లేదని తన స్నేహితుడు సిద్ధార్థ రెడ్డితో కలిసి ఆత్మహత్యా ప్రయత్నం చేసుకుంది. అదే రోజు హైదరాబాదులోని కేర్ ఆస్పత్రిలో చికిత్స పొందుతూ మరణించింది. సిద్దార్ధ రెడ్డి మాత్రం చావును తప్పించుకున్నాడు
శీను
శీను 1999 లో విడుదలైన తెలుగు చిత్రం.
సంగీత మాంత్రికుడు మణిశర్మ స్వరపరిచిన ఈ చిత్ర గీతాలు అత్యంత ఆదరణ పొందాయి. ఇవి ద్వారా విడుదల చేయబడ్డాయి.
శోభన్
శోభన్ (1968-2008) ఒక తెలుగు సినిమా దర్శకుడు. వర్షం సినిమా దర్శకుడిగా తెలుగు ప్రేక్షకులకి సుపరిచితుడు. మహేష్ బాబు హీరోగా బాబీ అనే సినిమాకు కూడా దర్శకత్వం వహించాడు.
ఇతని సోదరుడు లక్ష్మీపతి సినీ నటుడు. ఇద్దరు అన్నదమ్ములూ ఒక వారం తేడాతో మరణించారు. 
1989 లో సినీ పరిశ్రమలో ప్రవేశించడానికి చెన్నై వెళ్ళాడు. రౌడీయిజం అనే సినిమాకు కొద్ది రోజుల పాటు పనిచేసాడు. కానీ కొన్ని కారణాల వలన 10 రోజులకు ఆ సినిమా ఆగిపోయింది. తరువాత రాంగోపాల్ వర్మ దగ్గర అనగనగా ఒక రోజు అనే సినిమాకు సహాయ దర్శకుడిగా చేరాడు. ఆయనతోనే ప్రేమకథ, దావూద్ అనే సినిమాలకు పనిచేశాడు. కృష్ణవంశీ దర్శకత్వం వహించిన సింధూరం సినిమాకు రచయితగా పనిచేశాడు. క్షణ క్షణం, ఒక రాజు ఒక రాణి అనే సినిమాల్లో కూడా నటించాడు. మురారి సినిమాకు కూడా కృష్ణవంశీతో కలిసి పనిచేశాడు. ఆ సమయంలో మహేష్ బాబు తో కలిగిన పరిచయంతో బాబీ సినిమాతో దర్శకుడిగా అవకాశం వచ్చింది. ఎం. ఎస్. రాజు నిర్మించగా ప్రభాస్, త్రిష హీరో హీరోయిన్లుగా నటించిన వర్షం సినిమా అతనికి దర్శకుడిగా మంచి పేరు తెచ్చిపెట్టింది. రవితేజ, ఛార్మి, అంజలి నటించిన చంటి సినిమా అతని ఆఖరి సినిమా. ఇది బాక్సాఫీసు వద్ద విజయం సాధించలేదు. దర్శకుడు కె. రాఘవేంద్రరావు కి కూడా సన్నిహితుడుగా ఉండేవాడు.
శోభన్ కథానాయిక భూమిక ఇంట్లో ఉండగా హఠాత్తుగా గుండెపోటు వచ్చి కూలబడిపోయాడు. భూమిక మరియు ఆమె భర్త అతన్ని హైదరాబాదు మాదాపూరులోని ఇమేజ్ ఆసుపత్రికి తరలించగా అప్పటికే మరణించాడని వైద్యులు తెలియజేశారు. అప్పటికి అతని వయస్సు 40 సంవత్సరాలు. భార్య సౌజన్య, మరియు ఇద్దరు కుమారులతో కలిసి నివసించేవాడు.
ఏకనాథుడు
ఏకనాథుడు (సంత్ ఏకనాథ్) వార్కరీ సాంప్రదాయానికి చెందిన మరాఠీ పండితుడు మరియు కవి. విఠోబాను ఆరాధించాడు. మరాఠీ సాహిత్యంలో ముందు తరం వారైన జ్ఞానేశ్వరుడు, నామదేవుడు మొదలైన వారికీ, తరువాతి తరం వారైన తుకారాం, సమర్థ రామదాసుకీ ఒక వారధిగా నిలిచిన వాడు.
ఏకనాథుడి జీవించిన కాలం కచ్చితంగా తెలియదు. ఆయన 16వ శతాబ్దం చివరిలో జీవించినట్లు పండితులు అంచనా వేస్తున్నారు. పురాణాల ప్రకారం ఈయన మహారాష్ట్ర లోని పైఠాన్ అనే ప్రాంతంలో ఒక బ్రాహ్మణ కుటుంబంలో జన్మించాడు. అతని తల్లిదండ్రులు అతను చిన్నతనంలో ఉండగానే మరణించారు. అతని తాత, వార్కరీ సాంప్రదాయంలో ముఖ్యుడు అయిన భానుదాస్ ఇతన్ని పెంచి పెద్దచేశాడు. మరి కొన్ని ఆధారల ప్రకారం భాను దాస్ అతని ముత్తాత అయి ఉండవచ్చు. అతని గురువైన జనార్ధన్ స్వామి ఒక సూఫీ సన్యాసి అయిఉండవచ్చని కొంతమంది పండితులు భావించారు.
ఏకనాథుడు భాగవత పురాణాన్ని "ఏకనాథ భాగవతం" పేరుతో తిరగరాశాడు. అలాగే రామాయణాన్ని కూడా "భావార్థ రామాయణం" అనే పేరుతో తిరగరాశాడు. ఇంకా రుక్మిణీ స్వయంవరం, శంకరాచార్యుడు సంస్కృతంలో రాసిన 14 శ్లోకాల హస్తామలకం అనే రచనను 764 పద్యాలతో తిరగరాశాడు.
"సుఖాష్టకం" (447 పద్యాలు), "స్వాత్మ-సుఖా" (510 పద్యాలు), "ఆనంద లహరి" (154 పద్యాలు), "చిరంజీవ పద్" (42 పద్యాలు), "గీతా సార్", "ప్రహ్లాద విజయం" మొదలైనవి ఏకనాథుని ఇతర రచనలు. ఇంకా మరాఠీ సాహిత్యంలో "భరూద్" అనే కొత్త రకం సాహిత్యాన్ని సృజించాడు. ఈ రచనలు సుమారు 300 దాకా ఉన్నాయి.
జియో
జియో లేదా రిలయన్స్ జియో అనునది రిలయన్స్ ఇండస్ట్రీస్ యొక్క ఒక అనుబంధ పరిశ్రమ. వీరు అతి చౌకగా భారతదేశంలో మొబైల్ మరియు డాటా సేవలను ఆరంభించి ఈ రంగంలో పోటీకి తెరలేపారు.
 మాట్లాడుకోవడానికి చెల్లించక్కర్లేదు.. డేటాకు మాత్ర మే చెల్లించండి ఇదీ రిలయన్స్‌ జియో వ్యాపార సూత్రం. అదెలా సాధ్యమో తెలుసుకోవాలంటే.. వీవోఎల్‌టీఈ పరిజ్ఞానాన్ని అర్థం చేసుకోవాలి. ఇప్పుడు అన్ని టెలికం కంపెనీలు వాయిస్ కాల్స్‌ కోసం వాడుతున్న పరిజ్ఞానం.. సర్క్యూట్‌ స్విచింగ్‌. ఈ విధానంలో ఒక ఫోన్‌ నుంచి రెండో ఫోన్‌కు కాల్‌ వెళ్లినప్పుడు రెండు నెట్‌వర్క్‌ నోడ్‌ల మధ్య కనిపించని ఒక సమాచార మార్పిడి వ్యవస్థ (సర్క్యూట్‌) ఏర్పడుతుంది. కాల్‌ ఒకరి నుంచి మరొకరికి వెళ్లాలంటే ఆ సిగ్నల్‌ పలు స్విచ్‌లను(స్విచ్‌ అంటే మన ఫోన్‌ నుంచి ఇన్‌పుట్‌ సిగ్నల్‌ను తీసుకుని రిసీవర్‌కు అవుట్‌పుట్‌ సిగ్నల్‌ను పంపే పరికరం) దాటుకుంటూ వెళ్లాల్సి వస్తుంది. ఈ విధానాన్ని కేవలం వాయిస్‌ కాల్స్‌ చేయడానికి మాత్రమే వినియోగించుకోవచ్చు. డేటాను పంపలేం. ఇక, వీవోఎల్‌టీఈ అంటే.. రిలయన్స్‌ వాడేది 'వాయిస్‌ ఓవర్‌ లాంగ్‌ టర్మ్‌ ఎవల్యూషన్‌ టెక్నాలజీ '. ఇది పూర్తిగా డేటా సరఫరా కోసం ఉపయోగపడే పరిజ్ఞానం. కాబట్టి.. మాటల్ని సైతం డేటాగా మార్చి పంపిస్తుంది. జియో సిమ్‌ ఉన్న ఫోన్‌లోంచి మాట్లాడినప్పుడు మాటలు ఈ టెక్నాలజీ ద్వారా డేటా రూపంలోకి మారి వివిధ మార్గాల్లో రిసీవర్‌ ఫోన్‌కు చేరుతాయి. అక్కడికి చేరాక, ఆ డేటా ప్యాకెట్లన్నీ ఒకటిగా మారి మాట రూపంలో వినిపిస్తుంది. దీన్ని ప్యాకెట్‌ స్విచింగ్‌ అంటారు.
ప్లాస్టర్
ప్లాస్టర్ (Plaster) అనేది గోడలు మరియు లోకప్పుల యొక్క రక్షిత మరియు/లేదా అలంకరణ పూత కోసం మరియు అలంకరణ మూలకాలను అచ్చువేసేందుకు మరియు పోతపోసేందుకు కోసం ఉపయోగించే ఒక నిర్మాణ పదార్థం.
బందనపల్లి (రాయపర్తి)
బందనపల్లి (రాయపర్తి) రాయిపర్తి మండలం, వరంగల్ జిల్లా
గిసెలె బండ్చెన్‌
గిసెలె బండ్చెన్‌ బ్రెజిల్ దేశానికి చెందిన ఒక సూపర్ మోడల్. 2016 ఒలింపిక్స్ ప్రారంభవేడుకలలో ఈవిడ పాల్గొని ప్రత్యేక ఆకర్షణగా నిలిచింది.
అందగత్తె.. అత్యధిక సంపాదనపరురాలు.. ఎక్కువకాలం కొనసాగిన సూపర్‌మోడల్‌.. బ్రెజిల్‌ భామ గిసెలె బండ్చెన్‌ గురించి ఇప్పుడు ఎంతైనా చెప్పొచ్చు. అంతకుముందు ఈవిడ కథే వేరు. పూట గడవడానికి పద్నాలుగేళ్లకే కొలువు చేసింది. మోడలింగ్‌కి పనికిరావంటూ ఛీత్కరింపులు ఎదుర్కొంది. ఇలాంటివెన్నో. ఫోర్బ్స్‌ జాబితాలో మేటిగా నిలిచిన ఆమె సంగతులివి.
ఎంబ్రాయిడరీ
ఎంబ్రాయిడరీ (Embroidery) అనగా సూది మరియు దారంతో వస్త్రం లేదా ఇతర వస్తువులపై చేయు అలంకరణ యొక్క హస్తకళ. ఎంబ్రాయిడరీ అనేది లోహపు ముక్కలు, ముత్యాలు, పూసలు, ఈకలు, మరియు తళుకుల వంటి ఇతర వస్తువులను పొందుపరచడం కూడా అయుండవచ్చు.
బస్తర్ ఢోక్రా
ఢోక్రా అనేది ఫెర్రస్ కాని లోహ వస్తువు. దీనిని వాడేసిన మైనాన్ని తిరిగి ఇంకో ఆకారంలో ఎలా తయారు చేస్తామో అటువంటి పద్ధతిని ఉపయోగించి చేస్తారు. ఈ రకమైన లోహ వస్తువులను భారతదేశంలో 4,000 ఏళ్ళ నుండి వాడుతున్నారు. ఈ లోహంతో తయారు చేసిన మొహంజదారో కాలం నాటి నృత్యం చేస్తున్న బొమ్మ ఇప్పటికి అతి ప్రాచీనమైనదిగా పురాతత్త్వ శాస్త్రవేత్తల అంచనా. ఈ ఢోక్రా బొమ్మలకు స్థానికంగానూ, విదేశాల్లోనూ మంచి గిరాకీ ఉంది. ఈ బొమ్మలు జానపద విశేషాలను తెలియజేస్తుండటం, చూసేందుకు సాధారణంగా, అందంగా ఉండటంతో ప్రజల్లో వీటికి ఆదరణ ఎక్కువ. ఈ ఢోక్రా బొమ్మల రకాల్లో గుర్రాలు, ఏనుగులు, నెమళ్ళు, గుడ్లగూబలు, దేవుని బొమ్మలు, కొలత పాత్రలు, దీపపు స్తంభాల బొమ్మలకు ఎక్కువ గిరాకీ ఉంటుంది.
మైనం పోత తయారీ పద్ధతిలో రెండు రకాలున్నాయి. ఒకటి ఘన పద్ధతి, రెండోది డొల్ల పద్ధతి. దక్షిణ భారతదేశంలో ఘన పద్ధతి ప్రాచుర్యం చెందగా, మధ్య, తూర్పు భారతదేశంలో మాత్రం డొల్ల పద్ధతిని ఎక్కువగా ఉపయోగిస్తారు. ఘన పద్ధతిలో మట్టి బదులు మైనన్ని ఉపయోగించి అచ్చును తయారు చేస్తారు. అయితే డొల్ల పద్ధతిలో సంప్రదాయంగా మట్టినే వాడుతూ వస్తున్నారు.
డొల్ల మైనపు పోత పద్ధతిలో మొదటు అసలు అచ్చు ఎలా ఉంటుందో అలా మట్టి ముద్దను తయారు చేస్తారు. దమరా ఓరియెంటలిస్ అనే చెట్టు నుంచి వచ్చే జిగురు, తేనేతుట్ట నుంచి వచ్చిన మైనం, గింజల నూనెతో తయారు చేసిన మైనాన్ని మట్టి అచ్చుపై పోత పోస్తారు. వెంటనే ఆ మైనం మనం అనుకున్న బొమ్మ ఆకారంలోకి మారుతుంది. ఈ అచ్చుపై మట్టిని పొరలు పొరలుగా అద్దుతారు. ఈ డొల్ల అచ్చులోకి ఆ తరువాత మనకు కావాల్సిన లోహాన్ని కరగదీసి పోస్తే లోహపు బొమ్మ తయారవుతుంది. బస్తర్ ఢోక్రా బొమ్మల తయారీలో ఎక్కువగా ఇత్తడితో తయారు చేస్తారు. ఈ అచ్చులోకి పోసే వేడి లోహ ద్రవాన్ని పోస్తారు. పైన ఉన్న మట్టి పొరలను తీసేసి అసలు లోహపు బొమ్మకు మెరుగు పెట్టి, నగిషీలు చెక్కుతారు. అలా తయారు చేసే ఈ బస్తర్ ఢోక్రా బొమ్మలు చాలా ప్రసిద్ధం.
పశ్చిమ బెంగాల్ లోని సంప్రదాయ  లోహ తయారీదారులైన  ఢోక్రా దమర్ అనే తెగ పేరుపై వచ్చినదే ఢోక్రా. ఈ తెగలు ఝార్ఖండ్ నుంచి, పశ్చిమ బెంగాల్, ఒరిస్సా, ఛత్తీస్ గఢ్ వరకు ఉన్నారు. కొన్ని వందల  సంవత్సరాల క్రితం కొందరు ఢోక్రాలు మధ్య, తూర్పు భారతదేశాల  నుంచీ  దక్షిణానికి, అటు ఉత్తరానికి వలస వెళ్ళారు. అందుకే వారి ఉనికి  మనకు కేరళలో, అటు రాజస్థాన్లో కూడా కనిపిస్తుంది. ప్రస్తుతం  ఈ తెగ వారు మొత్తం భారతదేశంలో  కనిపిస్తున్నారు. పశ్చిమ  బెంగాల్ లోని శాంతినికేతన్ ప్రాంతంలో తయారు చేసే బస్తర్ ఢోక్రా బొమ్మలు చాలా ప్రసిద్ధి చెందినవి.
ఆకాశ్ అంబానీ
ఆకాశ్ అంబానీ (Akash Ambani) (జననం: 1991) ఒక భారతీయ వ్యాపారవేత్త, ఇతను 4G సర్వీసును అందించే రిలయన్స్ ఇండస్ట్రీస్ అనుబంధ పరిశ్రమ అయిన జియో యొక్క వ్యూహరచన ముఖ్యుడు. ఇతను రిలయన్స్ ఇండస్ట్రీస్ లిమిటెడ్ యొక్క చైర్మన్ మరియు మేనేజింగ్ డైరెక్టర్ ముకేష్ అంబానీ మరియు రిలయన్స్ ఫౌండేషన్ వ్యవస్థాపకురాలు నీతా అంబానీ దంపతుల యొక్క పెద్దకుమారుడు.
మహర్షి రాఘవ
మహర్షి రాఘవ ఒక ప్రముఖ తెలుగు సినీ నటుడు. 170 కి పైగా సినిమాలలో నటించాడు. వంశీ దర్శకత్వంలో వచ్చిన మహర్షి అనే సినిమాలో కథానాయకుడిగా నటించి, ఆ సినిమా విజయవంతం కావడంతో ఆ సినిమా పేరునే ఇంటి పేరుగా చేసుకున్నాడు. టీవీ సీరియల్స్ లో కూడా నటిస్తున్నాడు.
రాఘవ పదవతరగతి దాకా తెనాలి తాలూకా పాఠశాలలో చదువుకున్నాడు. నాటకాలలో నటించిన అనుభవం అతనికుంది. "గాంధీ జయంతి" అనే నాటకంలో మహాత్మా గాంధీ పాత్ర పోషించాడు. మురళీ మోహన్, నందమూరి బాలకృష్ణ, పరుచూరి సోదరులతో కలిసి పలుమార్లు అమెరికాలో పర్యటించాడు.
క్రాంతి కుమార్
క్రాంతి కుమార్ ఒక ప్రముఖ సినీ దర్శకుడు, నిర్మాత, మరియు రచయిత. ఆయన రెండు ఫిల్మ్ ఫేర్ పురస్కారాలు, నాలుగు నంది పురస్కారాలు అందుకున్నాడు. 1985లో ఆయన దర్శకత్వం వహించిన స్రవంతి అనే సినిమా ఉత్తమ తెలుగు చిత్రంగా జాతీయ పురస్కారాన్ని గెలుచుకుంది. 1991 లో ఆయన దర్శకత్వం వహించిన సీతారామయ్యగారి మనవరాలు భారత అంతర్జాతీయ చలనచిత్రోత్సవంలో ప్రదర్శించబడింది.
2001 లో ఆయన దర్శకత్వం వహించిన, సౌందర్య ప్రధాన పాత్ర పోషించిన 9 నెలలు అనే సినిమా టొరంటో అంతర్జాతీయ చలనచిత్రోత్సవంలో ప్రదర్శించబడింది.
తిరుపతి ప్రకాష్
తిరుపతి ప్రకాష్ ఒక తెలుగు సినిమా నటుడు. ఎక్కువగా హాస్యపాత్రలు పోషిస్తుంటాడు. 180కి పైగా సినిమాలలో నటించాడు. ఈటివి లోనూ, జీ తెలుగు లోనూ 5 టెలి సీరియల్స్ లో నటించాడు. ఈటీవీలో ప్రసారమయ్యే జబర్దస్త్ అనే హాస్యకార్యక్రమంలో "పటాస్ ప్రకాష్" అనే ఒక బృందం పేరుతో హాస్య ప్రదర్శనలిస్తుంటాడు.
అతని అసలు పేరు తిమ్మాపురం కరణం రవి ప్రకాష్ రావు. 1972 ఆగస్టు 22 న టి.కె. రామమూర్తి రావు, సత్యవతి దంపతులకు అనంతపురం జిల్లా, హిందూపురంలో జన్మించాడు. కర్నూలు లోని సెయింట్ మేరీ ఉన్నత పాఠశాలలో ప్రాథమిక విద్యనభ్యసించాడు. చిన్నప్పటి నుంచే నాటకాలలో, విచిత్రవేషధారణ పోటీల్లో పాల్గొనేవాడు. తిరుపతిలోని శ్రీవేంకటేశ్వర విశ్వవిద్యాలయంలో బి.ఏ చదివాడు. మలేషియాలోని మల్టీమీడియా విశ్వవిద్యాలయం నుంచి నటనలో కోర్సు చేశాడు. ఈవివి సత్యనారాయణ అతని పేరును తిరుపతి ప్రకాష్ గా మార్చాడు. మిమిక్రీ కూడా చేయగలడు.
1991 లో వచ్చిన "నాని" ప్రకాష్ తొలిసినిమా. ఇందులో ప్రకాష్ లారీ డ్రైవర్ సర్దార్జీ పాత్రలో నటించాడు. ఈవివి దర్శకత్వంలో వచ్చిన జంబలకిడిపంబ సినిమాతో ప్రకాష్ కు గుర్తింపు వచ్చింది. ప్రకాష్ పవన్ కల్యాణ్ అభిమాని కావడంతో పవన్ చాలా వరకు సినిమాలలో నటించాడు. హిట్లర్, వారసుడు, మాయాజాలం, శంకర్ దాదా ఎంబీబీఎస్ సినిమాల్లో చెప్పుకోదగ్గ పాత్రలు పోషించాడు. మాటీవీలో వచ్చిన సంబరాల రాంబాబు అనే సీరియల్ కూడా ప్రకాష్ కు గుర్తింపునిచ్చాయి.
హీరా
హీరా ఒక ప్రముఖ సినీ నటి. తెలుగు, తమిళ, కన్నడ, మలయాళ, హిందీ సినిమాలలో నటించింది.
హీరా చెన్నైలో జన్మించింది. ఆమె తండ్రి రాజగోపాల్ చెన్నైలోని అపోలో ఆస్పత్రిలో చర్మవ్యాధి నిపుణుడు. ఆమె తల్లి భారత సైన్యంలో నర్సుగా పనిచేస్తుండేది. హీరా చెన్నైలోని మహిళా క్రిస్టియన్ కళాశాల నుంచి సైకాలజీలో డిగ్రీ చేసింది. పుష్కర్ మాధవ్ అనే వ్యాపారవేత్తను 2002 లో వివాహమాడింది. 2006 లో వీరు విడాకులు తీసుకున్నారు.
చదువుల్లో, ఆటల్లో, ఇతర వ్యాపకాల్లో తీరిక లేకుండా ఉన్న ఆమె మోడలింగ్ కానీ సినిమాల్లో కానీ ప్రవేశిస్తుందని ఊహించలేదు. కానీ ఆమె ఉన్నత పాఠశాలలో చదువుతుండగానే మోడలింగ్ అవకాశాలు తలుపు తట్టాయి. మొదట్లో కొన్ని సినిమా అవకాశాలు వచ్చినా వాటిని తిరస్కరించింది. కానీ వరుసగా అవకాశాలు వస్తుండటంతో సినిమాల్లో ప్రవేశించింది. ఆమె మొదటగా ఇదయం అనే సినిమాలో వైద్య విద్యార్థిగా నటించింది. ఈ సినిమా మంచి విజయం సాధించడంతో మరిన్ని సినిమాలలో నటించింది. కానీ సినిమా పరిశ్రమ తన వ్యక్తిత్వానికి సరిపడ సినిమాల్లో నటించడం మానేసింది.
చాకలి వారి పాలెం
చాకలి వారి పాలెం తూర్పు గోదావరి జిల్లా, కొత్తపేట మండలానికి చెందిన గ్రామము
శాంతి నగర్
శాంతి నగర్ కరీంనగర్ జిల్లా, ఎల్కతుర్తి మండలానికి చెందిన గ్రామము
అమితాబ్ బచ్చన్ సినిమాలు
అమితాబ్ బచ్చన్ ప్రముఖ భారతీయ నటుడు, నేపథ్యగాయకుడు, నిర్మాత, టివి ప్రముఖుడు. 1969లో సాత్ హిందుస్తానీ సినిమాతో తెరంగేట్రంచేసిన అమితాబ్, అదే ఏడాది భువన్ షోమ్ సినిమాలో కూడా నటించారు. ఆ తరువాత హృషీకేశ్ ముఖర్జీ తీసిన ఆనంద్ (1971) సినిమాలో డాక్టర్ భాస్కర్ బెనర్జీ పాత్రలో ఆయన నటనకు ఉత్తమ సహాయనటుడు పురస్కారం అందుకున్నారు. 1973లో ప్రకాశ్ మెహ్రా దర్శకత్వంలో జంజీర్ సినిమాలో ఇన్స్పెక్టర్ విజయ్ ఖన్నా పాత్రలో నటించారు ఆయన. ఆ తరువాత చాలా సినిమాల్లో విజయ్ పేరుగల పాత్రల్లో నటించారు. అదే సంవత్సరం అభిమాన్, నమక్ హరామ్ సినిమాల్లో నటించారు. నమక్ హరం సినిమాకు ఫిలింఫేర్ ఉత్తమ సహాయ నటుడు పురస్కారం అందుకున్నారాయన. ఆ తరువాత యశ్ చోప్రా దర్శకత్వంలో ఆయన నటించిన దీవార్ సినిమాలోని నటనకు ఫిలింఫేర్ ఉత్తమ నటుడు అవార్డు గెలిచారు అమితాబ్. దీవార్, జంజీర్ సినిమాల్లోని ఆయన పాత్రల వల్ల "యాంగ్రీ యంగ్ మ్యాన్" బిరుదు ఇచ్చారు ప్రేక్షకులు, అభిమానులు. 1975లో రమేష్ సిప్పీ దర్శకత్వంలో అమితాబ్ నటించిన షోలే సినిమా భారతీయ సినీ ప్రపంచంలోనే అత్యంత గొప్ప చిత్రంగా నిలిచింది. 1976లో కభీ కభీ, 1977లో అమర్ అక్బర్ ఆంతోనీ వంటి విజయవంతమైన చిత్రాల్లో నటించారు అమితాబ్. అమర్ అక్బర్ ఆంతోనీ సినిమాకు ఫిలింఫేర్ ఉత్తమ నటుడు పురస్కారం అందుకున్నారు. 1978లో డాన్ సినిమాలో డాన్, విజయ్ పాత్రల్లో ద్విపాత్రాభినయంతో అభిమానులను ఆకట్టుకున్నారు అమితాబ్.
1980లో అమితాబ్ పలు విజయవంతమైన సినిమాల్లోనటించారు. వాటిలో దోస్తానా, షాన్ మంచి విజయం నమోదు చేసుకున్నాయి. ఆ తరువాత కాలియా (1981), సిల్ సిలా (1981), శక్తి (1982) వంటి సినిమాల్లో చేశారు అమితాబ్. దోస్తానా, శక్తి సినిమాల్లోని నటనకు ఫిలింఫేర్ ఉత్తమ నటుడు పురస్కారానికి నామినేషన్లు లభించాయి. కూలీ (1983) సినిమా సమయంలో తగిలిన తీవ్ర గాయం కారణంగా 5 ఏళ్ళు సినిమాలకు దూరంగా ఉన్నారు అమితాబ్. 5 ఏళ్ళ తరువాత 1988లో ఆయన నటించిన షెహెన్ షా సినిమా విజయం సాధించింది. 1990లో అగ్నిపథ్, 91లో హమ్ సినిమాల్లో నటించారు ఆయన. అగ్నిపథ్ ఫ్లాప్ అయినా ఆ సినిమాకు జాతీయ ఉత్తమ నటుడు పురస్కారం, హమ్ సినిమాతో ఫిలింఫేర్ ఉత్తమ నటుడు పురస్కారం అందుకున్నారు అమితాబ్. విజయం సాధించకపోయినా అగ్నిపథ్ క్లాసిక్ గా నిలిచింది. మళ్ళీ సినిమాల నుంచీ విరామం తీసుకున్నరు. 1996లో అమితాబ్ బచ్చన్ కార్పొరేషన్ ను స్థాపించి తేరే మేరే సప్నే సినిమాను తీశారు ఆయన. కానీ ఆ సినిమా పెద్దగా విజయం సాధించలేదు.
2000లో ఆయన నటించిన మొహొబ్బతేకు ఫిలింఫేర్ ఉత్తమ సహాయనటుడు పురస్కారాం అందుకున్నారు అమితాబ్. అదే సంవత్సరం కౌన్ బనేగా కరోడ్ పతీ షోతో బుల్లితెరకు పరిచయమయ్యారు. ఒక్క మూడో సీజన్ తప్ప ఆ షోలో అన్ని సీజన్లలోనూ ఆయనే వ్యాఖ్యాతగా వ్యవహరించారు. 2002లో ఆంఖే, 2003లో బఘ్బాన్, 2004లో ఖాకీ సినిమాల్లో నటించారు అమితాబ్. 2005లో సంజయ్ లీలా భన్సాలీ దర్శకత్వంలో చెవిటి, గుడ్డి అమ్మాయికి టీచర్ పాత్రలో బ్లాక్ సినిమాలో ఆయన నటన విమర్శకుల ప్రశంసలు పొందింది. ఈ సినిమాకు జాతీయ, ఫిలింఫేర్ ఉత్తమ నటుడు పురస్కారాలు అందుకున్నారు అమితాబ్. 2009లో పా సినిమాలోని నటనకూ జాతీయ ఉత్తమ నటుడు పురస్కారం గెలుచుకున్నారు. భూతనాథ్ (2008), భూతనాథ్ రిటర్న్స్ (2014)లో మంచి దెయ్యం పాత్రలో అభిమానులను ఆకట్టుకున్నారు అమితాబ్. 2015లో పీకూ సినిమాలోని నటనకు నాలుగో జాతీయ ఉత్తమ నటుడు పురస్కారాన్ని అందుకున్నారు ఆయన.
శత్రంజ్ కె ఖిలారీ (1977), లగాన్ (2001), పరిణీతా (2005), రా.వన్ (2011), క్రిష్ 3 (2013) వంటి సినిమాలకు నేపథ్యగాత్రం అందించారు అమితాబ్. మిస్టర్ నట్వర్ లాల్ (1979), లావారిస్ (1981), సిల్ సిలా, బగ్బాన్ సినిమాల్లో పాటలు కూడా పాడారాయన.
బాన్ కి-మూన్
బాన్ కీ మూన్ (హాంగుల్; హంజా; 13 జూన్ 1944 న జన్మించారు)దక్షిణ కొరియా స్టేట్స్మాన్ మరియు రాజకీయవేత్త ఐక్య రాజ్య సమితి ఎనిమిదవ మరియు ప్రస్తుత ప్రధాన కార్యదర్శి. సెక్రటరీ జనరల్ అయ్యేముందు, బాన్ దక్షిణ కొరియా యొక్క విదేశీ వ్యవహారాల మంత్రిత్వ శాఖ మరియు వృత్తి రీత్యా ఒక దూత. అతను న్యూ ఢిల్లీ, భారతదేశంలో తన మొదటి ఉద్యోగమును స్వీకరించటం జరిగింది, అతను విశ్వవిద్యాలయం నుండి పట్టభద్రులయ్యారు సంవత్సరం దౌత్య సేవలో ప్రవేశించారు.
బాన్ 13 న Eumseong కౌంటీలోని కొరియా ఉత్తర చుంగ్చెయాంగ్ ప్రావిన్స్ లో, Haengchi, Wonnam టౌన్షిప్ (-myeon) యొక్క చిన్న వ్యవసాయ గ్రామంలో జూన్ 1944 లో జన్మించారు. [2] [7] అతని కుటుంబ తరువాత Chungju, పేరు సమీపంలోని పట్టణం తరలించబడింది అతను పెరిగిన. [8] బాన్ యొక్క చిన్నతనంలో, అతడి తండ్రి ఒక గిడ్డంగిలో వ్యాపార కలిగి, కానీ గిడ్డంగి దివాలా మరియు కుటుంబ జీవన దాని మధ్య తరగతి ప్రామాణిక కోల్పోయింది. బాన్ ఆరేళ్ళ వయసులో, తన కుటుంబం కొరియా యుద్ధంలో చాలా తగ్గ ఎత్తైన పారిపోయాడు. [7] యుద్ధం ముగిసిన తరువాత, తన కుటుంబానికి Chungju వచ్చాడు. బాన్ ఈ సమయంలో, అతను అమెరికన్ సైనికులు కలుసుకున్నారు పేర్కొన్నారు. [9]
బండ మాచాపూర్
బండ మాచాపూర్ కరీంనగర్ జిల్లా, మేడిపల్లి మండలానికి చెందిన గ్రామము
దేశాయిపేట
దేశాయిపేట, తెలంగాణ రాష్ట్రం, వరంగల్ పట్టణ జిల్లా, వరంగల్ మండలంలోని గ్రామం.
మోత్కురావు పేట
మోత్కురావుపేట కరీంనగర్ జిల్లా, మేడిపల్లి ( మండలానికి చెందిన గ్రామము
క్యారెట్ (ద్రవ్యరాశి)
క్యారెట్ (Carat - ct) అనేది 200 మిల్లీగ్రాములకు (0.2 గ్రా; 0.007055 ఔన్సులు) సమానమైన ద్రవ్యరాశి యొక్క యూనిట్ మరియు రత్నాలు మరియు ముత్యాలు కొలుచుటకు ఉపయోగిస్తారు. ప్రస్తుత నిర్వచనమును కొన్నిసార్లు మెట్రిక్ క్యారెట్ అని పిలుస్తారు, ఇది 1907 లో జరిగిన నాలుగో వెయిట్స్ అండ్ మెజర్స్ జనరల్ సదస్సు నుండి స్వీకరింపబడింది, మరియు ఆ తర్వాత వెంటనే ప్రపంచవ్యాప్తంగా అనేక దేశాలలో అమలులోకి వచ్చింది. అధికారికంగా క్యారెట్ అనేది రెండు మిల్లీగ్రాముల ప్రతి ఒకటి వంద పాయింట్లు లోకి భాగింపబడుతుంది. ఉపవిభాగాలు, మరియు కొద్దిగా భిన్నమైన ద్రవ్యరాశి విలువలు, వివిధ ప్రాంతాల్లో గతంలో ఉపయోగించినవి ఇతరమైనవి. వజ్రాల పరంగా, శ్రేష్ఠ వజ్రం అనేది కనీసం 100 క్యారెట్ల (20 గ్రా) యొక్క ఒక దోషరహిత రాయి.
క్యారెట్ల కోసం అమెరికన్ నేషనల్ స్టాండర్డ్స్ ఇన్‌స్టిట్యూట్ (ANSI) ఎలెక్ట్రానిక్ డేటా ఇంటర్ఛేంజ్ (EDI) ల ప్రామాణిక సంక్షిప్తీకరణ CD.
ఆర్. మాధవన్
రంగనాథన్ మాధవన్(జననం 1 జూన్ 1970) ప్రముఖ భారతీయ నటుడు, రచయిత, సినీ నిర్మాత. ఆయన రెండు ఫిలింఫేర్ పురస్కారాలు, ఒక తమిళనాడు రాష్ట్ర ఫిలిం పురస్కారం అందుకున్నారు. దాదాపుగా 7 భాషా సినిమాల్లో నటించిన అతితక్కువ భారతీయ నటుల్లో నటుల్లో ఆయన ఒకరు.
కెరీర్ మొదట్లో మాధవన్ టివీ సీరియళ్ళలో చిన్న చిన్న పాత్రలు చేసేవారు. 1996లో జీ టీవీలో బాగా హిట్ అయిన బనేగీ అప్నీ బాత్ సీరియల్ లో కూడా నటించారాయన. ఎన్నో ప్రకటనల్లోనూ చిన్న పాత్రల్లోనూ నటించిన తరువాత మణి రత్నం దర్శకత్వంలో వచ్చిన  తమిళ సినిమా అలై పాయుదే(2000)తో కెరీర్ లో పెద్ద మలుపు వచ్చింది. ఆ తరువాత ఏడాది గౌతం మీనన్ మొదటి సినిమా మిన్నలే,  మద్రాస్ టాకీస్ వారి డుం డుం డుం సినిమాలతో రొమాంటిక్ హీరోగా  ప్రసిద్ధి చెందారు మాధవన్. 2002లో తిరిగి మణిరత్నం దర్శకత్వంలోనే  కన్నత్తిళ్ ముత్తమిట్టాల్ సిన్మాలో నటించారాయన. ఆ సినిమాకు, మాధవన్ నటనకు విమర్శకుల, ప్రేక్షకుల ప్రశంసలు వచ్చాయి. అదే ఏడాది ఎన్.లింగుస్వామి దర్శకత్వంలో నటించిన రన్ సినిమా కమర్షియల్ గా పెద్ద హిట్ అయింది.
1 జూన్ 1970న బీహార్(అప్పటి ఝార్ఖండ్)లోని జమ్షేద్ పూర్ లో తమిళ కుటుంబంలో జన్మించారు మాధవన్. ఆయన తండ్రి రంగనాథన్ టాటా స్టీల్ లో మేనేజ్ మెంట్ ఎగ్జిక్యూటివ్ గా పనిచేయగా, తల్లి సరోజ బ్యాంక్ ఆఫ్ ఇండియాలో మేనేజర్ గా పనిచేసేవారు. ఆయన చెల్లెలు దేవిక యుకెలో సాఫ్ట్ వేర్ ఇంజినీరుగా పనిచేస్తున్నారు. బీహార్ లో పుట్టినా తమిళం మాట్లాడుతూ పెరిగారాయన.
ప్రకృతి శాస్త్రం
ప్రకృతి శాస్త్రం లేదా ప్రకృతి విజ్ఞాన శాస్త్రం అనే విజ్ఞానశాస్త్ర విభాగం పరిశీలనల ద్వారా, శాస్త్రీయమైన ఆధారాల ద్వారా ప్రకృతిలో సహజంగా జరిగే పరిణామాలను వివరించడానికి, అర్థం చేసుకోవడానికి, ముందుగా జరగబోయే వాటిని ఊహించడానికి ఉపకరించే శాస్త్రం. ఈ శాస్త్రంలో ఒకే విధమైన ఫలితాలు మళ్ళీ మళ్ళీ రాబట్టడం, ఇతర శాస్త్రవేత్తలతో ఫలితాలు సరిచూసుకోవడం ద్వారా ప్రగతిని ప్రామాణికంగా నిర్ధారిస్తారు.
ప్రకృతి శాస్త్రాన్ని జీవ శాస్త్రాలు, భౌతిక విజ్ఞాన శాస్త్రాలు అని రెండు ప్రధాన వర్గాలుగా విభజించవచ్చు. భౌతిక విజ్ఞాన శాస్త్రాలను ఇంకా భౌతిక శాస్త్రం, ఖగోళ శాస్త్రం, రసాయన శాస్త్రం, భూగోళ శాస్త్రాలుగా విభజించవచ్చు. వాటిని మళ్ళీ ఉపవిభాగాలుగా, ప్రత్యేక విభాగాలుగా విభజించుకుంటూ పోవచ్చు.
పాశ్చాత్య దేశాల్లో అనుసరించే విశ్లేషణాత్మక సాంప్రదాయంలో ప్రయోగ పూర్వకమైన శాస్త్రాలను వివరించడానికి సాంప్రదాయ శాస్త్రాల ఉపకరణాలైన గణిత సమీకరణాలు, తర్కం మొదలైనవి వాడుకుని ప్రకృతిని గురించిన సమాచారాన్ని శాస్త్ర నియమాల రూపంలో పొందుపరుస్తారు. సమాజ విజ్ఞాన శాస్త్రాలు కూడా ఇలాంటి పద్ధతులను అనుసరిస్తాయి కానీ అవి గుణాత్మక పరిశీలనా పద్ధతులను ఎక్కువగా ఉపయోగిస్తాయి కాబట్టి వాటిని "సాఫ్ట్ సైన్సు" అనవచ్చు. కానీ ప్రకృతి శాస్త్రాలు కొలవదగిన లేదా లెక్కించదగిన, పరీక్షించదగిన, శాస్త్రీయ పద్ధతుల్లో నిర్ధారించదగిన అంశాలను మాత్రమే పరిగణన లోకి తీసుకుంటాయి కాబట్టి వాటిని "హార్డ్ సైన్సు" అనవచ్చు.
ఆధునిక ప్రకృతి శాస్త్రాలు చాలావరకు పురాతన గ్రీకు శాస్త్రవేత్తలు ప్రతిపాదించిన ప్రకృతి తత్వశాస్త్రాలను ఆధారంగా ఏర్పడ్డవే. గెలీలియో, డెకార్ట్, ఫ్రాన్సిస్ బేకాన్, న్యూటన్ లాంటి శాస్త్రవేత్తలు శాస్త్రపరిశోధనకు గణిత శాస్త్ర నియమాలు, ప్రయోగాలు లాంటి పద్ధతులు వాడటం ద్వారా ఎక్కువ ప్రయోజనాలున్నాయని వాదించారు. కానీ ఇప్పటికీ తత్వశాస్త్రానికి సంబంధించిన కొన్ని సూత్రాలు, పూర్వభావనలు కూడా శాస్త్ర పరిశోధనకు అవసరమవుతున్నాయి. 16 వ శతాబ్దంలో ప్రకృతి చరిత్రలో భాగంగా ప్రారంభమైన జంతువుల, వృక్షాల, ఖనిజాల మొదలైన వాటి వర్గీకరణ నెమ్మదిగా డిస్కవరీ సైన్సు గా రూపుదిద్దుకుంది.
ప్రతాప్ భాను మెహతా
ప్రతాప్ భాను మెహతా (జననం:1967) ఒక భారతీయ విద్యావేత్త. ఢిల్లీలో నెలకొన్న సెంటర్ ఫర్ పాలసీ రీసెర్చ్ అన్న కార్యక్రమానికి అధ్యక్షునిగా నియమించారు. The Centre for Policy Research is one of India’s most distinguished think tanks. He was a Professor at NYU Law School’s Global Faculty. He has previously Visiting Professor of Government at Harvard University; Associate Professor of Government and of Social Studies at Harvard, and for a brief period, Professor of Philosophy and of Law and Governance at Jawaharlal Nehru University.
పారాలింపిక్ క్రీడలు
పారాలింపిక్ క్రీడలు (Paralympic Games - పారాలింపిక్ గేమ్స్) అనగా ఒక ప్రధాన అంతర్జాతీయ క్రీడా ఈవెంట్. శారీరక వైకల్యాలు గల క్రీడాకారులు ఈ గేమ్స్ లో పాల్గొంటారు, వీరిని పారాలింపియన్స్ అంటారు. ఇందు చలనశీల వైకల్యాలు, అంగచ్ఛేదం, అంధత్వం, పక్షవాతం గల అథ్లెట్లూ ఉంటారు. వీటిలో శీతాకాలం మరియు వేసవి పారాలింపిక్ గేమ్స్ అని ఉన్నాయి. ఇవి ఒలింపిక్ గేమ్స్ తర్వాతనే జరుగుతాయి. అన్ని పారాలింపిక్ గేమ్స్ ఇంటర్నేషనల్ పారాలిమ్పిక్ కమిటీ (IPC) ద్వారా నిర్వహించబడుతున్నాయి.
బి.ఎస్.సరోజ
బి.ఎస్.సరోజ 1950వ దశకంలో తెలుగు, తమిళ, మలయాళ చిత్రాలలో నటించింది. ఈమె భర్త టి.ఆర్.రామన్న సౌండ్ ఇంజనీర్‌గా చిత్రసీమలో పనిచేశాడు. 
ఈమె నటించిన కొన్ని తెలుగు సినిమాలు
అడ్డాల అరవలరాజు
అడ్డాల అరవలరాజు ప్రముఖ స్వాతంత్ర్యోద్యమ నాయకుడు. పశ్చిమగోదావరి జిల్లా, కొవ్వూరుతాలూకా ధర్మవరంగ్రామానికి చెందిన అరవలరాజు జిల్లాలో జాతీయోద్యమాన్ని పెంపొందించిన నాయకుల్లో ఒకరు. 1920ల్లో గాంధీ ఇచ్చిన సహాయనిరాకరణోద్యమ పిలుపుతో ఉద్యమంలోకి అడుగుపెట్టారు. రెబ్బాప్రగడ మందేశ్వరశర్మ, శనివారపు సుబ్బారావు వంటి స్నేహితులతో స్వాతంత్ర్యోద్యమంలో చురుగ్గా పాల్గొన్నారు. గాంధీ పిలుపుననుసరించి కొవ్వూరు తాలూకాలో జాతీయోద్యమంలోని సహాయనిరాకరణ, ఉప్పుసత్యాగ్రహం, విదేశీ వస్తు బహిష్కరణ, క్విట్ ఇండియా వంటి ఉద్యమాలను దగ్గరుండి నడిపించారు.
పశ్చిమ గోదావరి జిల్లాలోని కొవ్వూరు మండలం ధర్మవరం గ్రామంలో చినవెంకటరాజు, లక్ష్మీదేవమ్మ దంపతులకు జన్మించారు అరవలరాజు. 8వ తరగతి వరకు చదువుకున్న ఆయన, వారసత్వ భూముల్లో వ్యవసాయం చేసుకునేవారు. అరవలరాజు గ్రామ పెద్దగా కూడా వ్యవహరించేవారు.
1920లో మహాత్మాగాంధీ సహాయనిరాకరణ ఉద్యమ పిలుపుతో తన స్నేహితులు మందేశ్వరశర్మ, సుబ్బారావులతో కలసి జాతీయోద్యమంలోకి ప్రవేశించారు అరవలరాజు. గాంధీజి త్రివిధ బహిష్కరణోద్యమాన్ని తాలూకాలో ప్రచారం చేశారాయన. తాళ్ళపూడి, ప్రక్కిలంక మలకపల్లి, ధర్మవరం, చాగల్లు గ్రామాల్లో మద్యపాన నిషేధానికి విశేష కృషి చేశారు. విదేశీ వస్తు బహిష్కరణ ఉద్యమంలో భాగంగా ఎన్నోసార్లు నిడదవోలు, కొవ్వూరు ప్రాంతాల్లో విదేశీ వస్త్రాల కుప్పలను తగులబెట్టారు ఆయన. వందలకొద్దీ తాటిచెట్లను నరికించి, కల్లు గీయనివ్వకుండా వినూత్న రీతిలో మద్యపాన నిషేధ ఉద్యమాన్ని నడిపారు అరవలరాజు.
గుర్రంవారిపాలెం
గుర్రంవారిపాలెం ప్రకాశం జిల్లా, అద్దంకి మండలానికి చెందిన గ్రామము.
లీలారాణి
లీలారాణి 1954లో సినీరంగ ప్రవేశం చేసింది. 1974లో మరణించింది.
క్యారెట్ (స్వచ్ఛత)
క్యారెట్ (Carat) అనేది బంగారం మిశ్రమాలకు కొలత యొక్క ఒక యూనిట్. స్వచ్ఛమైన బంగారం అంటే 24 క్యారెట్ల బంగారం, స్వచ్ఛమైన బంగారంలో 99.9 శాతం బంగారం ఉంటుంది. ఈ సందర్భంలో, ఒక క్యారెట్ బంగారం అంటే మిశ్రమలోహంలో ఇరవై నాల్గవ భాగం బంగారం అని, మిగిలిన 23 భాగాలు ఇతర లోహాలు అని చెప్పవచ్చు. స్వచ్ఛమైన బంగారం మృదువైనది, స్వచ్ఛమైన బంగారాన్ని అనేక ప్రయోజనాల కోసం నేరుగా ఉపయోగించలేము.
ప్రేమతో రా
ప్రేమతో రా () విజయలక్ష్మి ఆర్ట్ పిక్చర్స్ బ్యానర్ లో టి. త్రివిక్రమరావు నిర్మాణ సారథ్యంలో ఉదయ్ శంకర్ దర్శకత్వంలో వచ్చిన సినిమా. వెంకటేష్, సిమ్రాన్ హీరోహీరోయిన్స్ గా నటించిన ఈ సినిమాకి మణిశర్మ సంగీతం అందించారు. ఉదయ్ శంకర్ దర్శకత్వంలో వెంకటేష్, సిమ్రాన్ హీరోహీరోయిన్స్ గా నటించిన కలిసుందాం రా సినిమా తరువాత వచ్చిన ఈ సినిమాపై భారీ అంచనాలు పెరిగాయి. కానీ, ఈ సినిమా బాక్సాఫీస్ వద్ద విజయం సాధించలేకపోయింది.
చందు (వెంకటేష్), విజయ్ (సురేష్) అన్నదమ్ములు. ధనవంతుల కుటుంబానికి చెందిన వీరిద్దరిలో పెద్దవాడైన విజయ్ బిజినెస్ వ్యవహారాలు చూసుకుంటుంటాడు. చిన్నవాడైన చందు జులాయిగా తిరుగుతుంటాడు.
విజయ్ సంధ్య (ప్రేమ) అనే అమ్మాయిని ప్రేమిస్తుంటాడు. ఊటికి వెళ్లిన చందు గీత (సిమ్రాన్) ను చూసి మొదటి చూపులోనే ప్రేమిస్తాడు. ఆమెను ఎలాగైనా దక్కించుకోవాలనుకుంటాడు. కాని అదంత ఈజీ కాదని తెలుసుకున్న చందు, గీతను అకట్టుకోవడానికి వివిధ రకాలుగా ప్రయత్నిస్తుంటాడు. ఒకరోజు చందు తన ప్రేమను గీతకు చెప్తాడు. గీత అంగీకరిస్తుంది. ఆ సమయంలో ఇద్దరు దగ్గరవుతారు.
మరుసటి రోజు గీతకు చెప్పకుండా తన అన్న పెళ్ళికోసం చందు హైదరాబాద్ కి వచ్చేస్తాడు. పెళ్ళి సమయంలో సంధ్య, గీతను తీసుకొచ్చి.. గీత తన చెల్లి అని, చందు మోసం చేశాడని చెపుతుంది. అంతేకాకుండా విజయ్ తో పెళ్ళిని తిరస్కరిస్తుంది.
చందు తన తప్పు తెలుసుకొని, తను చేసిన పనికి పశ్చాత్తాపడుతుంటాడు. సంధ్య దగ్గరికి వెళ్లి, తనను క్షమించమని అభ్యర్థిస్తాడు. దాంతో సంధ్య, చందుకి ఒక అవకాశం ఇస్తుంది. ఆరు నెలలకాలంలో చందు మారితే, చందు గీతల పెళ్ళి చేస్తానంటుంది. చందు మారి గీతను ఎలా ఒప్పించాడు అనేదే మిగిలిన సినిమా.
సంగీతం మణిశర్మ. అన్ని హిట్ పాటలే. ఆదిత్య మ్యూజిక్ ద్వారా విడుదలయ్యాయి.
ఇన్శాట్-3డీఆర్
ఇన్శాట్-3డీఆర్ ఉపగ్రహాన్ని భారతీయ అంతరిక్ష పరిశోధన సంస్థ (ఇస్రో) రూపకల్పన చేసి తయారు చేసినది.ఇన్శాట్ శ్రేనికి చెందిన ఉపగ్రహాలను వాతావరణ అద్యాయనం చెయ్యుటకై అంతరిక్ష కక్ష్యలో ప్రవేశపెట్టారు.వాతావరణ పరిసశోధన మరియు అద్యాయనానికై ఇంతకు ముందు కల్పన-1, ఇన్శాట్-3A మరియు ఇన్శాట్-3D ఉపగ్రహాలను ప్రయోగించారు, అవి 10 సంవస్తరాలుగా అంతరిక్షంలో నిర్దిష్ట అక్షాంశంలో నిర్దిష్ట కక్ష్యలో ప్రదక్షిణలు చేస్తూ సేవలందిస్తున్నాయి.
2013 జూలై 26 న ఫ్రాన్సులోని ఫ్రెంచిగయనా అంతరిక్ష కేంద్రంనుండి, ఫ్రన్సు అంతరిక్ష సంస్థ సహాకారంతో అంతరిక్ష కక్ష్యలో ఇన్శాట్-3డీఉపగ్రహాన్ని ప్రవేశపెట్టారు.అయితే కొన్ని సాంకేతిక కారణాల వల్ల ఈ ఉపగ్ర్హం సేవలు నిలచి పోవడం వలన, ఆ లోటును భర్తీ చేయుటకు ఇన్శాట్-3డీఆర్ ఉపగ్రహాన్ని అంతరిక్ష కక్ష్యలో ప్రవేశపెట్టుచున్నారు.
ఇన్శాట్-3డీఆర్ ఉపగ్రహన్ని కేవలంభూమి మీది వాతావరణ సమాచారాన్నే కాకుండ సముద్రం మీదివాతావరణాన్ని అధ్యాయనం చెయ్యటానికి మరియు భూమి ఉపరితలం పై, సముద్రజలాలవాతావరణంలో ఏర్పడె విప్పతులను గుర్తించి ముందుగానే సమాచారం అందించుటకై తయారు చేసారు.ఈ ఉపగ్రహంలో 6-ఛానల్ ఇమేజరు,9-ఛానల్ సౌండరు అనే శాస్త్రీయ పరికరాలను, మెట్రోలాజికల్ డాటారిలే ట్రాన్స్‌ఫాండర్సు (డీఆర్‌టీ) శాటిలైట్ ఏయిడెద్ సెర్చ్ అండ్ రిసోర్స్ (ఎస్‌ఏఏస్‌ అండ్ ఏర్) అనే శాస్త్రియ పరికరాలను కూడా ఉపగ్రహంలో అదనంగా అమర్చారు.ఈ ఉపగ్రహంలో అమర్చిన 6 ఛానల్ ఇమేజరు ద్వారా భూమిపైన మరియు సముద్రజలాలపైన జరిగే మార్పులను పొటోతీసి పంపెటందుకు ఉపయోగిస్తారు.ఈ ఉపగ్రహం కూడా భూమికి 36 వేల కిలోమీటర్ల ఎత్తులో ప్రదక్షణలు చేస్తూ సేవలందిస్తుంది.
ఉపగ్రహం బరువు:2211 కిలోలు.ఉపగ్రహంసేవలు అందించు జీవితకాలం 10సంవత్సరాలు.ఉపగ్రహకొలతలు 2.4X1.6X1.5 మీటర్లు, విద్యుత్తు ఉత్పత్తికై రెండు సౌరఫలకాలు కల్గిఉన్నది.సౌరఫలకలు 1700వాట్ల విద్యుత్తును ఉత్పత్తి చేయు సామర్ధ్యం కల్గి ఉన్నాయి.90ఏచ్ కెపాసిటీ లిథియం-అయాన్ బ్యాటరీ ఉపగ్రహంలో అమర్చారు.ఉపగ్రహం కై అయినఖర్చు 50కోట్లు.ఈఉపగ్రహన్ని అంతరిక్షంలో ప్రవేశపెట్టూ వాహకనౌకకు అయిన ఖర్చు 160 కోట్లు.
ఇన్శాట్-3డీఆర్ ఉపగ్రహాన్ని జీఎస్‌ఎల్‌వి-F05 ఉపహ్రగ వాహకనౌకసాయంతో 2016, సెప్టెంబరు 8 వతేది, గురువారము సాయంత్రం 4:50గంటలకు నింగిలోకి విజయవంతంగా ప్రయోగించారు.అనుకున్న విధంగా 1,023 సెకన్లకు భూసమాంతర బదిలీ క్షక్యలో,170 కిలోమీటర్ల పెరోజి,35,975 కి.మీ అపోజీలో,20.61 డీగ్రీల కోణంలో ప్రవేశపెట్టారు.
సుఖ్వీందర్ సింగ్
సుఖ్విందర్ సింగ్ (జ. జులై 18, 1971) ఒక ప్రముఖ నేపథ్య గాయకుడు. హిందీలోనే కాక అన్ని ప్రముఖ భారతీయ భాషల్లో పాటలు పాడాడు.
మణిరత్నం దర్శకత్వంలో వచ్చిన బహుభాషా చిత్రం "దిల్ సే" లో "ఛయ్య ఛయ్యా" పాటతో వెలుగులోకి వచ్చాడు. ఈ పాట పాడినందుకు గాను 1999 లో ఫిల్మ్ ఫేర్ పురస్కారం కూడా అందుకున్నాడు. స్లమ్‌డాగ్ మిలియనీర్ చిత్రం లో ఆస్కార్ పురస్కారం పొందిన "జై హో" పాట కూడా సుఖ్విందర్ సింగ్ పాడినదే.
సుఖ్విందర్ పంజాబ్ లోని అమృత్‌సర్ లో జన్మించాడు. ఎనిమిదేళ్ళ వయసులోనే మొదటి సారిగా వేదికపై పాడాడు.
అప్పయ్య దీక్షితులు
అప్పయ్య దీక్షితులు ఒక శివాగమ పండితుడు, వేదవేదాంత భాష్యకర్త మఱియు అద్వైతానుయాయి. అద్వైత సంప్రదాయానికి వీరు చేసిన విశేష కృషి అజరామరము.
అప్పయ్య దీక్షితుల వారి పూర్వ నామము వినాయక సుబ్రహ్మణ్యం. వీరు తమిళనాడులోని తిరువణ్ణామలై జిల్లా అరణి వద్ద అడయపాలెం అను ఊరియందు ప్రమాదీచ సంవత్సరము కన్యా మాసము కృష్ణపక్షము ఉత్తర భాద్రపదా నక్షత్రమున (సం. 1520) జన్మించారు. వీరి తండ్రి పేరు రంగరాజాధ్వరి. అప్పయ్య దీక్షితుల వారి తమ్ముని పేరు ఆచార్య దీక్షితులు. రామ కవీంద్రుల వారి గురుముఖతః దీక్షితుల వారు విద్యాభ్యాసము చేసారు. దీక్షితులు వారు భారతదేశ పర్యంతము ప్రయాణము చేసి వివిధ వాదప్రతివాదములయందు పాల్గొనిరి. అనేక రచనలు చేసి అద్వైతసంప్రదాయమునకు విశేష కృషి చేసిన మహనీయులలో దీక్షితులవారు ఒక్కరు.
వీరు చేసిన వాదనలకు ముగ్దులైన వివిధ దేశ రాజులు దీక్షితులవారికి అనేక విధములైన సన్మానములను చేసి సత్కరించారు. దీక్షితులవారిని సత్కరించిన వారిలో వెల్లూరు, తంజావూరు, విజయనగర, వేంకటగిరి రాజులు ప్రముఖులు.
భారతదేశ ఆమూలగ్రమూ పర్యటన చేసి శైవమత స్థాపన చేసి అనన్యసామాన్య కృషి చేసిన మహనీయులు దీక్షితుల వారు. దీక్షితులు శ్రీఆదిశంకర భగవత్పాదాచార్యుల వారు స్థాపించిన అద్వైత మతమును పూర్తిగా నమ్మినవారు. శ్రీమహావిష్ణువును వీరు పరమశివుని ప్రథమభక్తునిగా భావించారు. ఒక పర్యాయము దీక్షితులవారు తిరుమలను సందర్శించినప్పుడు శ్రీవెంకటేశ్వర స్వామివారి మూర్తి శివలింగముగా మరి దర్శనమిచ్చిందని ఒక నానుడి.
దీక్షితులవారు గొప్ప కవి, శివభక్తుడే కాక ఒక మహా సిద్ధయోగి కూడా. వారి శిష్యులు ఒక ఉదంతమును వారి యోగశక్తికి నిదర్శనగా చెప్పుదురు. దీక్షితులవారికి విపరీతమైన కడుపునొప్పి ఉండేడిది. అది తమ పూర్వజన్మ సంచిత పాపమని, ప్రారబ్దమని భావించెడివారు. కానీ దీక్షితులవారి ధ్యానమునకు ఈ నొప్పి ఒక అడ్డంకిగా పరిణమించేది. వారు ధ్యాన సమయములో ఎదుట ఒక చిన్న తుండుగుడ్డను పెట్టుకొని ధ్యానానిమగ్నులయ్యేవారు. అప్పుడు అ చిన్న తుండుగుడ్డ విపరీతముగా పైకిక్రిందికి ఆడేది. శిష్యులు అడిగినప్పుడు దీక్షితులవారు తమ నొప్పిని ఆ గుడ్డకు బదలాయించితినని. ధ్యానానంతరము తిరిగి తీసుకునేవాడిననీ చెప్పేవారు. ఈ సంఘటన దీక్షితులవారి అమోఘ యోగతపోశక్తిని తెలియజేస్తుంది.
దీక్షితులవారి ఒక కృతి "ఆత్మార్పణ స్తుతి". స్వతఃగా కవీన్ద్రులైన దీక్షితులవారు 50 చిన్న శ్లోకములో భక్తిభావనను ఇందులో స్ఫుటీకరించారు. ఒక పరమభక్తుని యొక్క తీవ్ర మనోకామనను ఈ స్తుతిసంపుటి తెలియజేస్తుంది.ఒకానొక వివరము ప్రకారము, దీక్షితులవారికి ఒక కోరిక కలిగినది. తనలోని శివభక్తిని వీరు పరీక్షించదలిచి, దత్తూర ఫలము యొక్క రసమును త్రాగి, తన శిష్యులతో తాను పలికిన పలుకులను పలికిన విధముగా వ్రాయమని ఆజ్ఞాపించారు. అట్టి మతిస్థిమితము లేని సమయములో తమ మనస్సులోని భావము నిస్సంకోచముగా, నిర్భయముగా బయటకు వచ్చునని భావించారు. ఆ విధముగా వీరు చెప్పగా వీరి శిష్యులు వ్రాసిన కృతి "ఆత్మార్పణస్తుతి".
ఒక్క అద్వైతిగా దీక్షితులవారు పరబ్రహ్మతత్వములో భేదమును చూడలేదు. శివవైష్ణవ తారతమ్యమును పరిగణింపలేదు. కానీ వేదపురాణములకు గల వేర్వేరు భాష్యములను ఖండించలేదు. దీక్షితులవారి మాటల్లో - "బ్రహ్మసూత్రములే వేర్వేరు అర్థములను చూపినప్పుడు మనమెందుకు ఒకటిగా పరిగణింపవలెను"? అన్నారు.
సంస్కృతభాషలోని వీరు చేసిన ఇంచుమించు 104 రచనలలో ఇప్పుడు మనకు కేవలము 60 రచనలు మాత్రమే లభ్యమవుతున్నాయి. ఇవి వేదాంత, శైవ, అద్వైత, మీమాంస, వ్యాకరణ, కావ్యాలంకార, భక్తిస్తుతులుగా లభ్యమవుతున్నాయి. కొందరు చారిత్రకుల ప్రకారము దీక్షితులవారు అద్వైతసంప్రదాయములో "శైవాద్వైత" సంప్రదాయమునకు ఆద్యులు. ఈ సంప్రదాయము రామానుజాచార్యుల విశిష్టాద్వైతమునకు దగ్గరగా ఉందును కానీ, విష్ణువు స్థానమును శివుడు అధిరోహించును.
దీక్షితులవారి కొన్ని రచనలు క్రింద ఇవ్వబడినవి:
భూపతిరాజు సుబ్బరాజు
భూపతిరాజు సుబ్బరాజుగారు పశ్చిమగోదావరి జిల్లా అత్తిలి మండలం కొమ్మర (అత్తిలి) గ్రామములో జన్మించిరి.
మహాత్మా గాంధీగారి పిలుపుకు  ప్రభావితులై స్వాతంత్ర్య ఉద్యమమునందు పాల్గొని పలుమార్లు జైలుకు కూడా వెళ్ళినారు. జననం 1906 మరణం 2000.
స్వాతంత్ర్యసమరయోథులు.
దేశీయ విమానం
దేశీయ విమానం (Domestic flight - డొమెస్టిక్ ఫ్లైట్) అనగా అదే దేశంలో రాక పోకలు జరిపే పౌర విమానయాన పరిధిలో గల వాణిజ్య విమానం యొక్క రూపం. దేశీయ విమాన సేవలు అందించే విమానశ్రయాలను దేశీయ విమానాశ్రయాలు]] అని పిలుస్తారు. దేశీయ విమానాలు తరచుగా నాన్-స్టాప్ విమానాలు, కానీ తప్పనిసరేమి కాదు. దేశీయ విమానాలు అత్యధికంగా అంతర్జాతీయ విమానాల కన్నా తక్కువ ఖరీదుకే సేవలు అందిస్తాయి. కొన్ని అంతర్జాతీయ విమానాలు దేశీయ విమానాల కంటే తక్కువ ధరకే సేవలు అందించగలవు, కారణమేమంటే విభిన్న దేశాలలోని నగరాల మధ్య దూరం తక్కువగా ఉండటం.
యోధాన యోధులు
యోధాన యోధులు 1961, సెప్టెంబరు 14వ తేదీ వినాయక చవితి సందర్భంగా విడుదలైన ఒక డబ్బింగ్ సినిమా.
డార్జిలింగ్ తేనీరు
డార్జిలింగ్ తేనీరు భారతదేశంలోని పశ్చిమ బెంగాల్ లో  డార్జిలింగ్ జిల్లాకు చెందిన టీ జాతి. బ్లాక్ టీ, గ్రీన్ టీ, వైట్ టీ, ఊలంగ్ టీ వంటి రకాలు కూడా ఇక్కడ పండిస్తారు. ఈ తేనీటి రుచి విచిత్రంగా, వైవిధ్యభరితంగా ఉండటంతో దానికి ప్రాచుర్యం ఎక్కువగా ఉంది. సువాసనాభరిమైన దీని వాసన మత్తుగా ఉండటంతో  ద్రాక్షను గుర్తితెస్తుంటుంది.
భారతదేశంలోని మిగిలిన ప్రదేశాల్లో అస్సామ్ రకమైన పెద్ద ఆకుల్ని పండిస్తుంటారు. కానీ డార్జిలింగ్ లో మాత్రం చైనా దేశంలోని చిన్న ఆకులైన కమెల్లియా సినెన్సిస్ వంటి వాటిని పండిస్తుంటారు.  సాధారణంగా డార్జిలింగ్ తేయాకులను బ్లాక్ టీ కోసం ఎక్కువగా వాడుతుంటారు. కానీ ప్రస్తుతం ఊలుంగ్, గ్రీన్ టీ ఆకులను కూడా పండిస్తున్నారు. ఈ మధ్య వైట్ టీల కోసం కూడా ఎస్టేట్లను పెంచడం కూడా ప్రస్తుతం గణనీయంగా పెరుగుతోంది. 2003 జియోగ్రాఫికల్  ఇండికేషన్స్  ఆఫ్ గూడ్స్ చట్టం అమలు లోకి  వచ్చాకా జిఐ ట్యాగ్ పొందిన మొదటి భారతీయ వస్తువు డార్జిలింగ్ తేయాకే.
1841లో ఆర్ధర్ కాంప్బెల్ డార్జిలింగ్ లో మొదటిసారి తేయాకు పండించడం ప్రారంభించారు. ఆయన భారత వైద్య సర్వీస్ లో సివిల్ సర్జన్ గా పనిచేసేవారు. 1839లో నేపాల్ లోని ఖాట్మండూ నుంచి డార్జిలింగ్ కు ట్రాన్స్ ఫర్ అయిన ఆయన కుమౌన్ నుంచి చైనా తేయాకులను తెప్పించి పంట వేసి, డార్జిలింగ్ లో ప్రయోగంగా పండించారు. ఇదే సమయంలో బ్రిటిష్ ప్రభుత్వం కూడా టీ నర్సరీలను పెంచడం మొదలుపెట్టింది. అయితే తేయాకు వాణిజ్యపంటగా మాత్రం 1850ల్లో మొదలైంది. 1856లో కుర్సెంగ్ అలుబరీ టీ తోటను, డార్జిలింగ్ టీ కంపెనీలను ఇతరులు స్థాపించారు.
సంప్రదాయంగా, డార్జిలింగ్ తేయాకులను బ్లాక్ టీ రకాల్లోకి లెక్క వేస్తారు. డార్జిలింగ్ లో బ్లాక్ టీ, గ్రీన్ టీ, ఊలుంగ్ టీలకు కూడా తేయాకులను పండిస్తున్నారు.
డార్జిలింగ్ వైట్ టీ ఆకులు లేత వాసనతో, లేత బంగారు రంగుతో,  మృదువైన  రుచితో ఉంటాయి. నిజానికి కొంత తీపి కూడా ఉంటుంది. ఈ ఆకులు మెత్తగా, తేలికగా ఉంటాయి. అందుకే వీటిని బ్లాక్, గ్రీన్ టీ తయారీలకు ఎక్కువగా వాడరు.
ఈ ఆకులను చేతితో కోసి, చుట్టి, ఎండలో ఎండబెడతారు. ఈ రకంగా తయారు చేయడంతోనే ఈ ఆకులను అరుదుగా భావిస్తారు. డార్జిలింగ్ లో 2000 మీటర్ల ఎత్తులో చల్లని వాతావరణంలో పెరుగుతాయి ఈ ఆకులు.
డార్జిలింగ్ ఊలూంగ్ తేయాకులో క్లోనల్, చైనా అని రెండు రకాలున్నాయి. చైనా రకం తైవాన్ ఊలుంగ్ రకానికి దగ్గరగా ఉంటుంది. క్లోనల్ రకం మాత్రం దీనికి పూర్తి విభిన్నంగా ఉంటుంది.
సింగరి శంకరయ్య
సింగరి శంకరయ్య భారత స్వాతంత్ర్యసమరయోధుడు. 
ఆయన ఒకప్పటి ఖైరతాబాదు కౌన్సిలర్. వీరు ఖైరతాబాదు గణేశ్ ఉత్సవాలకి రూపకర్త. 1954వ సంవత్సరంలో వీరు ఖైరతాబాదు ఉత్సవాలను ప్రారంభించారు. స్వాతంత్య్ర పోరాట సమయంలో బాలగంగాధర్ తిలక్ స్ఫూర్తితో ఖైరతాబాద్‌లో ఈ ఉత్సవాలను ప్రారంభించారు. శంకరయ్య తదనంతరం ఆయన సోదరుడు సుదర్శన్ ఆ బాధ్యతలను తలకెత్తుకొని ఆయన కొడుకు సింగరి రాజ్‌కుమార్‌తో కలిసి ఉత్సవాలను నిరాటంకంగా కొనసాగిస్తున్నారు. 1954 సెప్టెంబరు 8న మొట్టమొదటిగా ఒక చిన్న మండపాన్ని ఖైరతాబాద్ లో ఏర్పాటు చేసుకున్నారు. కేవలం వంద రూపాయలలోపు ఖర్చుతోనే ఆ విగ్రహ ప్రతిష్ఠ జరిగింది. ప్రతి ఏడాదీ ఒక అడుగు వంతున విగ్రహం ఎత్తును పెంచాలని అప్పుడే నిర్ణయించుకున్నారు.
ఆయన 1994లో మరణించాడు.
దశభుజ గణపతి
ఆ కళ్లు అచ్చంగా తండ్రి పోలికే, మూడుకన్నులతో ముక్కంటి బిడ్డ అనిపించుకున్నాడు. చేతులేమో అమ్మను తలపిస్తాయి, మహాశక్తిని గుర్తుకుతెచ్చేలా దశభుజాలు. మేనమామ లక్షణాలూ వచ్చాయి, విష్ణుమూర్తిలా చేతిలో సుదర్శనం. అనంతపురం జిల్లాలోని రాయదుర్గంలో వెలసిన దశభుజ గణపతి వైభవాన్ని చూడాల్సిందే!
ఏనుగు మొహం, చాట చెవులు, బానపొట్ట...గణపతి రూపం జగద్విఖ్యాతం. అనంతపురం జిల్లాలోని రాయదుర్గంలో కొలువైన గజాననుడి రూపం మాత్రం కాస్త భిన్నంగా ఉంటుంది. మరుగుజ్జు స్వామి కాస్తా మహాకాయుడిగా దర్శనమిస్తాడు. పదిహేను అడుగుల ఎత్తుతో, పన్నెండు అడుగుల వెడల్పుతో ఉంటుందా విరాట్‌ మూర్తి. ‘శుక్లాంబరధరం విష్ణుం...’ శ్లోకం గణనాథుడిని ‘చతుర్భుజం’ అని కీర్తిస్తుంది. కానీ, ఇక్కడి గణపతికి మొత్తం పదిచేతులుంటాయి. ఎడమవైపున అయిదు చేతులూ, కుడివైపున అయిదు చేతులతో...ఒక్కో చేతిలో ఒక్కో ఆయుధంతో - ఆ రూపం భక్తుల్ని తన్మయుల్ని చేస్తుంది. కుడివైపున...మొదటి చేతిలో నారికేళం, రెండో చేతిలో చక్రం, మూడో చేతిలో త్రిశూలం, నాలుగో చేతిలో ధనుస్సు, ఐదో చేతిలో అంకుశం ఉంటాయి. ఎడమవైపున...మొదటి చేతిలో భార్య సిద్ధి, రెండో చేతిలో శంఖం, మూడో చేతిలో పవిత్రం, నాలుగో చేతిలో శరం, అయిదో చేతిలో ఖడ్గం దర్శనమిస్తాయి. విగ్రహం ఎడమ అరికాలి కింద అష్టదళ పద్మం ఉంది. ఇలాంటి స్వరూపాన్ని ‘మహాగణపతి’గా ఉపాసిస్తారు ఆధ్యాత్మిక సాధకులు. కాళ్లకు గజ్జెలూ, కాలికింద మూషిక వాహనమూ ముచ్చటగొలుపుతాయి. ‘అచ్చంగా తండ్రిపోలికే...’ అన్నట్టు ఫాలభాగంలో మూడో కన్ను ఉంటుంది. ‘ప్రసన్న వదనం’ విషయంలో మాత్రం ఏమాత్రం తేడా లేదు. మహా చిద్విలాసంగా కనిపిస్తాడు. పదిచేతులవాడు కావడంతో ‘దశభుజ గణపతి’గా పేరుతెచ్చుకున్నాడు. చేతలవాడు కూడా కావడంతో, కోరికల్ని సిద్ధింపజేస్తూ ‘సిద్ధి వినాయకుడు’ అనిపించుకుంటున్నాడు.
స్వామి ముక్కంటిగా దర్శనమిస్తున్న కారణంగా, పరమశివుడిలానే దుష్టశిక్షకుడనీ శిష్టరక్షకుడనీ విశ్లేషిస్తారు. విగ్రహానికి కుడివైపున సూర్యుడూ ఎడమవైపున చంద్రుడూ ఉండటంతో...విశ్వగణపతిగా కీర్తిస్తారు. చేతిలోని నారికేళ ఫలం సుఫలాలకు ప్రతీక. అందుకే భక్తులు, మొక్కులు మొక్కుకునే ముందు కొబ్బరికాయల్ని సమర్పిస్తారు. అభీష్టం సిద్ధించాక మళ్లీ వచ్చి, ఇంకొన్ని కాయల్ని నివేదిస్తారు.
దశభుజ మహాగణపతి ఆలయాన్ని పద్నాలుగో శతాబ్దంలో భూపతిరాయలు అనే పాలకుడు నిర్మించినట్టు తెలుస్తోంది. ఆది, మంగళవారాల్లో ప్రత్యేక పూజలు జరుగుతాయి. నెలనెలా సంకష్టహర చతుర్థికి వందలాది భక్తులు వస్తారు. పక్కనే నరసింహుడి ఆలయం ఉంది. ఇది కూడా రాయల కాలం నాటిదే. లక్ష్మీదేవి సమేతంగా కొలువైన ప్రహ్లాద వరదుడిని కళ్లారా దర్శించుకోవచ్చు. ఆలయాలకు ఆనుకుని ఉన్న కొండమీదికి మెట్ల మార్గం ఉంది. పైకి ఎక్కితే, శిథిల నగరం కనిపిస్తుంది. కొలనులూ రాజప్రాసాదాలూ విపణులూ గతవైభవ ఘనకీర్తిని వివరిస్తాయి. జిల్లా కేంద్రం అనంతపురానికి వంద కిలోమీటర్ల దూరంలో ఉంది రాయదుర్గం. కర్ణాటకలోని బళ్లారి నుంచి అయితే యాభై కిలోమీటర్లు.
తెలంగాణ కళారాధన-2016
తెలంగాణ గ్రామీణ సాంస్కృతిక కళారూపాలు పునర్జీవం పొందే దిశగా తెలంగాణ రాష్ట్ర భాషా సాంస్కృతిక శాఖ ప్రతి సంవత్సరం తెలంగాణ కళారాధన పేరిట సాంస్కృతికశాఖ కళలు, కళారూపాల ప్రదర్శనలు నిర్వహిస్తుంది. తెలంగాణ రాష్ట్ర భాషా సాంస్కృతికశాఖ సంచాలకుడు మామిడి హరికృష్ణ ఈ కళారాధనను జరిపించారు.
కోట వీరాంజనేయశర్మ
కోట వీరాంజనేయశర్మ ప్రముఖ శతావధాని మరియు ఆశుకవి.
ఇతడు 1913, అక్టోబరు 18వ తేదీన ప్రకాశం జిల్లా (అప్పటి గుంటూరు జిల్లా), మార్టూరు మండలం, నాగరాజుపల్లి అనే గ్రామంలో హనుమాయమ్మ, గురువంభొట్లు దంపతులకు జన్మించాడు. ఇతడిని ఇతని పెద్దనాన్న కోట రామయ్యశాస్త్రి దత్తత తీసుకున్నాడు. వీరాంజనేయశర్మ బాల్యంలో సంస్కృతాంధ్రాలలోని కావ్యాలను, వ్యాకరణాన్ని అధ్యయనం చేశాడు. మెట్రిక్యులేషన్ పరీక్షలో ప్రథమశ్రేణిలో ఉత్తీర్ణుడయ్యాడు. ఇతడు కొంతకాలం కాంగ్రెస్ వలీంటీరుగా ఉండి కాంగ్రెస్ సిద్ధాంతాలను ప్రచారం చేశాడు. తరువాత కొంతకాలం ప్రైవేటు వ్యాపారసంస్థలలో గుమాస్తాగా పనిచేశాడు. కొంతకాలం ప్రింటింగ్ ప్రెస్ మేనేజరుగా పనిచేశాడు. తరువాత ఆరాధన పత్రికకు సహాయసంపాదకుడిగా ఉన్నాడు.
ఇతడు ఈ క్రింది గ్రంథాలను రచించాడు.
ఇతడు రెండు శతావధానాలు, 20 శతఘంట ఆశుకవితా ప్రదర్శనలు, సుమారు 750 అష్టావధానాలు చేశాడు. ఇతడు అవధానాలలో పూరించిన పద్యాలు మచ్చుకు కొన్ని:
పూరణ:  పావనమూర్తి రాజ్యమను భార్య యొకర్తుక నీకు కల్గె నా
పై విమలాంగి సీతయను భార్య యొకర్తుక నీకు గల్గె నా
పై విజిగీష పత్నివలె భాసిలె; నా కృతి పుత్రి నిచ్చునో
మూవురుభార్యలున్న నొకముద్దియ యెక్కువె? జానకీపతీపూరణ: ఇంట గలిగిన పనులెల్ల యిట్టె సలిపి
మన్మథుని మించు భర్తల మనసు నిల్చి
పూజ సలుపంగ వెంటనే పూలతో వి
రతికి సిద్ధము గండిక రమణులార!పూరణ: పరమార్థంబిడు వేద కర్మలకు దీపంబార్పినట్లయ్యె సు
స్థిర మర్యాదలు గోతద్రోయబడె సుశ్రీ పూర్ణులౌ వారలన్
పరిహాసమ్ముల పాలుజేసిరి వహవ్వా! భారతంబిప్పుడీ
దురితానేక విభిన్నమార్గముల యందున్ సాగి పాడై చనున్పూరణ: రండాలోచనలేల మిత్రవరులారా! చల్ది చిక్కాల రా
ముండాడన్, వడి గోప బాలకులు మూపుల్ పొంగగా వచ్చి, తిన్
బండారంబుల నాకు లందు నిడి, క్షుద్భాధన్ వెసన్‌దీర్చి, లే
కుండాడన్ దగదయ్య కృష్ణుగొని రమ్మో యుద్ధవా వెంటనే!పూరణ: బడికొక రీతి దుస్తు; లటుపై లఘుభోజనపాత్ర, పొత్తముల్ 
తడియకయుందఁ బెట్టెలు, కలంబులు, బస్సుల రాకపోకకై 
పిడికెడు పైస, లా పయిని విందు వినోద విహారయాత్రలున్
బుడుతల విద్య నేఁటి కిటు మూర్తి ధరించెను చిత్ర మెన్నఁగన్.
దృశ్య నిఘంటువు
దృశ్య నిఘంటువు (Visual dictionary - విజువల్ డిక్షనరీ) అనేది ప్రధానంగా పదాల యొక్క అర్థం వర్ణించేందుకు చిత్రాలు ఉపయోగించే ఒక నిఘంటువు. విజువల్ నిఘంటువులు తరచుగా పదాల యొక్క అక్షర జాబితాగా ఉంచడానికి బదులుగా థీమ్స్ ఆధారితంగా నిర్వహించబడతాయి. ప్రతి థీమ్ నందు చిత్రం ప్రశ్న లో అంశం యొక్క ప్రతి సంఘటనాంశం గుర్తింపబడటానికి సరైన పదంతో గుర్తింపబడుతుంది. విజువల్ నిఘంటువులు అనేక భాషలలో అంశాల యొక్క పేర్లు అందించే ఏక లేదా బహుభాషాప్రయుక్తములై ఉండవచ్చు.